- Det er ikke vanskelig å være enig i at avslutningen på Facebook-innlegget til vår medarbeider var uheldig, sier politiinspektør.

Forrige uke omtalte Nettavisen nyheten om at en kvinnelig politibetjent blant annet kalte Kristian Valen «smålig» og «forkastelig» på sin åpne Facebook-profil.

Kvinnen publisere innlegget lørdag 17. september, kort tid etter at Valen ble pågrepet i sin leilighet på Aker Brygge i Oslo.

Valen har nå anmeldt forholdet. Etter det vi kjenner til ble anmeldelsen levert inn på Majorstuen politistasjon i Oslo, fredag ettermiddag forrige uke.

En kvinnelig politibetjent la ut denne Facebook-meldingen på sin åpne profil. Nå er hun anmeldt. Foto: Skjermdump Facebook

- Uheldig slutt på Facebook-innlegg

- Jeg kan bekrefte at anmeldelsen er mottatt. Den omfatter flere forhold, som dels må anses å være begått i og utenfor tjeneste, sier politiinspektør ved strategisk stab i Oslo politidistrikt Runa Bunæs til Nettavisen.

- Det er ikke vanskelig å være enig i at avslutningen på Facebook-innlegget til vår medarbeider var uheldig.

Les også: Valen etter løslatelsen: - Jeg spilte inn en sketsj

Politikvinnen jobber i en avdeling Nettavisen velger ikke å gjengi, men den er tett knyttet til operativ virksomhet i politiet.

Hennes avdelingsleder ønsker ikke å gi noen kommentarer til Nettavisen vedrørende anmeldelsen.

Les også: Valen pågrepet av politiets spesialstyrker mens han lå og sov

Politiet ville først ikke si noe om den anmeldte politibetjenten skrev Facebook-innlegget i arbeidstiden.

Tirsdag ettermiddag ble Nettavisen fortalt av Bunæs at innlegget ble skrevet og lagt ut på politibetjentens fritid.

(artikkelen fortsetter under)





Sendes til Spesialenheten

- Jeg har ikke den informasjonen du etterspør, og kan verken bekrefte eller avkrefte om vedkommende befant seg på jobb, sier Bunæs til Nettavisen.

- I henhold til retningslinjene sendes saken til Spesialenheten for politisaker for at de skal vurdere og beslutte hvordan anmeldelsen påtalemessig skal behandles.

Valen gikk med en våpenetterligning i dette garasjeanlegget lørdag 17. september. Foto: Farid Ighoubah / Nettavisen

Les også: Valen får stjerneadvokat i trusselsaken mot politiet

Forrige uke uttalte avdelingslederen til politibetjenten følgende til Nettavisen:

- Jeg registrerer at en ansatt har ytret seg privat på Facebook, vi skal ta denne saken opp internt.

Valen, som selv har anmeldt saken, ønsker ikke å kommentere saken overfor Nettavisen.

- Jeg tar til etterretning at spesialenheten starter etterforskning og jeg er spent på resultatet, sier Valens advokat John Christian Elden til Nettavisen.



(artikkelen fortsetter under videoen av Valens løslatelse fra arresten i februar)

embedNAvideo("9mVr0xhJYqNbUJlpveOYEA", false) HTML EMBED

Dømt til fengsel

Da Valen ble pågrepet 17. september fant politiet en pistoletterligning som han hadde båret på da han gikk i et felles garasjeanlegg og ute på offentlig plass.

Les også: Politibetjenter følte seg truet: - Dette er folk med familie

Valen har overnattet to netter i sentralarresten i Oslo i år. Han ble pågrepet både i februar og i september. Foto: Farid Ighoubah / Nettavisen

Det var vektere som tipset politiet om våpenhendelsen.

Forrige torsdag ble det kjent at Valen ble dømt til 21 dagers fengsel etter å ha publisert en melding på Facebook 5. februar i år, som ble oppfattet som trusler mot politibetjenter. Han ble også dømt for å ha forulempet offentlig tjenestemann på grunn av utføring av tjenesten og for våpenepisoden.

Valen har hele tiden nektet straffskyld, og anket dommen umiddelbart.

Les også: Valen: - Utfordrende uten toalettpapir på cellen

Flere episoder med politiet

Komikeren har hatt flere episoder med politiet de siste årene. Under rettssaken i Oslo tingrett kom det frem at Valen fem ganger tidligere er straffet med bøter, blant annet for ulovlig våpenoppbevaring

Bare i år er han pågrepet to ganger. Etter mer enn ett døgn på glattcelle i februar, og gjennomført avhør, ble Valen løslatt fra arresten.

John Christian Elden er Valens advokat. Foto: Lise Åserud/NTB scanpix

Han la ikke skjul på at den ufrivillige tiden på glattcellen, med overnatting på en tynn madrass på betonggulv, ikke var et drømmescenario.

I 2007 var komikeren også i problemer med politiet, da han skjøt dusjen i fillebiter med maskinpistol, angivelig for å skremme en skikkelse han så i leiligheten. Det endte med et knust dusjkabinett og 25 beslaglagte våpen.

Lørdag 17. september ble han pågrepet av beredskapstroppen og andre spesialstyrker i politiet mens han lå og sov. Han ble løslatt påfølgende søndag etter å ha gjennomført avhør.